Wikidata Ayanda Dlodlo
Res apud Vicidata repertae:Ayanda Dlodlo: imagoAyanda Dlodlo: imago
*Nativitas*: 22 Maii 1963; Africa Australis  
*Patria*: Africa Australis  

**Officium**

*Officium*: member of the National Assembly of South Africa, member of the National Assembly of South Africa, Minister of Public Service and Administration, Minister of State Security, Minister of Home Affairs of South Africa, Minister of Communications of South Africa  
*Munus*: politicus  

**Consociatio**

*Factio*: Congressus Nationalis Africanus  

**Ayanda Dlodlo** (Soweto in urbe anno fere 1963 nata) est politica, olim repugnatrix, Africae Australis.

In Swazia educata est ubi pater, exsilio petito, rector scholarum meruit. Virgo annum duodevigesimum agens ad Angoliam anno 1980 vel 1981 profecta, patre nolente, miles exercitus rebellatorii Umkhonto weSizwe in Angolia facta, in castra Caculama(pt) et Caxito, deinde ad Moscuam missa est ubi arti emissariae apud academiam militarem diplomaticam studuit. Mox in Britannia studia rerum maritimarum rectionisque navalis Cardiffae apud universitatem Cambrensem persecuta est. In Swaziam redita brevi temporis spatio apud diarium *Times of Swaziland*, deinde in Africam Australem apud societates commerciales Telkom, Portnet, Sanlam operam dedit. Directrix vicaria fuit Procurationis Operum Specialium(en). Consociationis veteranorum Umkhonto weSizwe usque in annum 2012 secretaria generalis meruit.

Sodalis est congressus Africani Nationalis, cuius consilio de legislatura et gubernio participat. Legata est conventui nationali Africae Australis a die 6 Maii 2009. Consiliaria fuit praesidi Iacobo Zuma annis 2009 et 2010. Ministra deputata ab administratione publica a die 31 Octobris 2010, ministra a communicatione a die 31 Martii 2017, denuo ministra a rebus internis a die 17 Octobris 2017 fuit, praeside Iacobo Zuma. Eodem tempore delegata est pro Africa Australi apud Consortium Gubernii Aperti(en).

Notae
-----

1. ↑  Dies nativitatis non reperitur, sed se annum 18 agentem ad Angoliam anno fere 1980 profectam confessa est. "1980" apud Nhlabathi (2012); "1981" in pagina "Armed Struggle Conference" apud *Facebook*
2. 1 2  Nhlabathi (2012)
3. ↑  De institutis quae in Moscua et in regno Britanniarum frequentavit fontes non iam repperimus

Bibliographia
-------------

* Hlengiwe Nhlabathi, "Sex fired up ANC camps - Dlodlo got pill, AK47" in *Sunday World* (15 Octobris 2012)
* Ackel Zwane, "Zuma appoints ex-Times journo" in *Observer on Saturday* (1 Aprilis 2017)

Nexus externi
-------------

* Vita[*nexus deficit*] apud *African National Congress: Parliamentary Caucus*
* Vita apud ministerium rerum internarum
* "Ms Ayanda Dlodlo" apud *People's Assembly*
* "Armed Struggle Conference" apud *Facebook*
* "Home and Away – Ayanda Dlodlo" (4 Februarii 2012) apud *News24*
* "#CabinetReshuffle: Meet your new cabinet ministers" (1 Aprilis 2017) apud *IOL*

Ministri rerum internarum Africae Australis

|  |  |
| --- | --- |
|  |  |
| Ioannes Christianus Smuts • Abraham Fischer • Thomas Watt • Patricius Duncan • Daniel Franciscus Malan • Jannie Hofmeyr • Ricardus Stuttaford • Harry Lawrence • C. F. Clarkson • Harry Lawrence • Eben Dönges • Thomas Naudé • Ioannes de Klerk • P. K. le Roux • Laurentius Muller • Marais Viljoen • Theo Gerdener • Connie Mulder • Alwyn Schlebusch • Chris Heunis • Fridericus Gulielmus de Klerk • Stoffel Botha • Eugenius Louw • Ludovicus Pienaar • Daniel Schutte • Mangosuthu Buthelezi • Nosiviwe Mapisa-Nqakula • Nkosazana Dlamini-Zuma • Naledi Pandor • Malusi Gigaba • Hlengiwe Mkhize • Ayanda Dlodlo • Malusi Gigaba • Siyabonga Cwele
*Opus geopoliticum**Capsae cognatae:* Praesides Africae Australis • Ministri a rebus externis |
|  |